 „Iertarea” este o temă sensibilă, dar cu un mare impact asupra noastră. Activitatea desfășurată în cadrul Programului „YouthMax”. Oare câți dintre noi iertăm conștient, fără resentimente și din tot sufletul? Aceasta este întrebarea la care clasa a IX-a C, alături de doamna prof. Cristina Cărăbuș, de doamna prof. Maricica Stoica și de doamna Daniela Buimistru, trainer al Asociației „John Maxwell”, au încercat să răspundă azi, 23 mai 2022. Elevii au încercat să exemplifice situații în care au iertat, imaginându-și că sunt în ipostaza de TRĂDĂTOR (vinovat) sau de TRĂDAT (victimă) și precizând cum s-au simțit (frustrat, supărat, dezamăgit, nervos, furios). Apoi au urmărit filmulețele de pe YouTube: https://www.youtube.com/watch?v=LsPojIIkw_k și https://m.youtube.com/watch?v=FxoMbPWuk0I&feature=youtu.be .
[bookmark: _GoBack]Elevii au fost împărțiți în trei grupe : prima grupă a propus o situație, iar celelalte două grupe au fost în postura de a ierta și de a nu ierta. La sfârșitul activității, toți elevii au înțeles că iertarea nu schimbă trecutul, ci VIITORUL. Concluzia : Prin iertare, noi, oamenii, devenim calmi, înțelepți, puternici și fericiți ! „A ierta este o faptă mai nobilă și mai rară decât aceea de a se răzbuna.” (William Shakespeare).
#ÎmpreunaSuntemMaiPuternici 
#ÎmpreunaFacemODiferenta 
#IasiulFaceDiferenta

